CELEX: 32022R0808
Language: fi
Date: 2022-05-23 00:00:00
Title: Komission täytäntöönpanoasetus (EU) 2022/808, annettu 23 päivänä toukokuuta 2022, täytäntöönpanoasetuksen (EU) N:o 540/2011 muuttamisesta tehoaineen bispyribac hyväksynnän voimassaoloajan osalta (ETA:n kannalta merkityksellinen teksti)

24.5.2022   
               
               
                  FI
               
               
                  Euroopan unionin virallinen lehti
               
               
                  L 145/37
               
            
         KOMISSION TÄYTÄNTÖÖNPANOASETUS (EU) 2022/808,
         annettu 23 päivänä toukokuuta 2022,
         täytäntöönpanoasetuksen (EU) N:o 540/2011 muuttamisesta tehoaineen bispyribac hyväksynnän voimassaoloajan osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 540/2011 (2) liitteessä olevassa B osassa esitetään asetuksen (EY) N:o 1107/2009 nojalla hyväksytyt tehoaineet.
                  
               
                     (2)
                  
                  
                     Tehoaineen bispyribac hyväksynnän uusimista koskeva hakemus toimitettiin 30 päivänä heinäkuuta 2018 komission täytäntöönpanoasetuksen (EU) N:o 844/2012 (3) 1 artiklan mukaisesti.
                  
               
                     (3)
                  
                  
                     Tehoaineen bispyribac hyväksynnän voimassaoloaikaa pidennettiin 31 päivästä heinäkuuta 202131 päivään heinäkuuta 2023 komission täytäntöönpanoasetuksella (EU) 2018/1916 (4).
                  
               
                     (4)
                  
                  
                     Hakija kuitenkin vahvisti 22 päivänä lokakuuta 2020, että se ei enää tue hyväksynnän uusimista koskevaa hakemusta.
                  
               
                     (5)
                  
                  
                     Koska uusimista koskeva hakemus peruutettiin, kyseisen tehoaineen hyväksynnän voimassaoloajan pidentäminen, josta säädetään komission täytäntöönpanoasetuksessa (EU) 2018/1916, ei ole enää perusteltua. Sen vuoksi uusi voimassaolon päättymispäivä olisi vahvistettava aikaisimmaksi mahdolliseksi päivämääräksi kuitenkin siten, että jäsenvaltioille annetaan riittävästi aikaa peruuttaa kyseisiä aineita sisältävien kasvinsuojeluaineiden luvat.
                  
               
                     (6)
                  
                  
                     Sen vuoksi täytäntöönpanoasetusta (EU) N:o 540/2011 olisi muutettava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
         
            (3)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
         
            (4)  Komission täytäntöönpanoasetus (EU) 2018/1916, annettu 6 päivänä joulukuuta 2018, täytäntöönpanoasetuksen (EU) N:o 540/2011 muuttamisesta tehoaineen bispyribac hyväksynnän voimassaoloajan pidentämiseksi (EUVL L 311, 7.12.2018, s. 24).
      
      
         
            LIITE
            Korvataan täytäntöönpanoasetuksen (EU) N:o 540/2011 liitteessä olevan B osan bispyribacia koskevan 1 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2022”.